'Die hoop in SA beskaam nog nie,' sê regter | Netwerk24
Regter Mahube Molemela sê sy put hoop uit nagraadse gegradueerdes. Foto: Mlungisi Louw
Hoewel dit 'n dag van feesvier vir nagraadse studente aan die Universiteit van die Vrystaat was, was dit 'n taamlik donker prentjie – maar met ligpunte – wat regter Mahube Molemela van die land geskets het.
Molemela, president van die Vrystaatse hooggeregshof en waarnemende appèlregter, het Maandag op die universiteit se wintergradeplegtigheid in die Callie Human-sentrum aan die ontvangers van doktors- en meestersgrade gesê Suid-Afrika het baie uitdagings, maar met elke uitdaging is daar vele geleenthede.
"Ons land is in 'n resessie en asof dit nie genoeg is nie, woon ons in 'n land waar vroue en kinders nie eens veilig in hul eie huise is nie. Die strate is onveilig, die werkomgewing is nie altyd gunstig nie en die werkloosheidsyfer is angswekkend.